open-index/open-wikipedia-markdown huggingface dataset:
Պիեռ Բաստեն

**Պիեռ Բաստեն** (, ), ֆրանսիացի կոմպոզիտոր և երաժշտական գործիքներ պատրաստող։
## Կենսագրություն
Ծնվել է 1953 թվականին Փարիզում։ Ասպիրանտուրան ավարտել է Փարիզի Սորբոնի համալսարանում, որտեղ ուսումնասիրել է 18-րդ դարի ֆրանսիական գրականություն։ 1977 թվականին նա ստեղծեց իր առաջին երաժշտական գործիքը։ Հաջորդ տասը տարիների ընթացքում նա երաժշտություն է գրել պարային համույթների համար։ Նա հանդես է եկել «Operation Rhino», «Nu Creative Methods», «Effectifs de Profil» անսամբլներում։ 1986 թվականին նա պաշտոնապես հիմնել է իր սեփական նվագախումբը, որը կոչվում էր «Mecanium»։ Նվագախումբը կազմված է եղել տարբեր երաժշտական գործիքներից։

1990-ականներին «Mecanium» խմբում ներառվում էր մինչև 80 երաժշտական գործիքներ։ Խումբը մի քանի հյուրախաղեր, ինչպես նաև ելույթներ ունեցել երաժշտական փառատոներում, հատկապես Նորվեգիայում, Ավստրալիայում, Ճապոնիայում, Կանադայում, Լեհաստանում և Ամերիկայի Միացյալ Նահանգներում։

Բաստիենը համագործակցել է այնպիսի արտիստների հետ, ինչպիսիք են Ռոբերտ Ուայատը, Ժակ Բերոկալը, Ջակի Լիբեզեյթը, Լուկաս Սիմոնիսը, Կլիմպերեյը, Պիերիկ Սորինը և Իսի Միյակեն։

## Սկավառակագրություն
* 1977, Nu Creative Methods, *Nu Jungle Dances*, NCM
* 1988, K7, Pierre Bastien, Peter Bastiaan & Bernard Pruvost, *Hommage à Jean Raine*, BPC
* 1988, lp, *Mecanium*, ADN, DMM 007R
* 1993, cd, *Musiques Machinales*, SMI NM204
* 1994, 7", *Mécanisme de l'Arcane 17*, G33G
* 1996, cd, *Boîte N°3*, Éditions Cactus, cd 003
* 1996, cd, *Eggs Air Sister Steel*, In Poly Sons, IPS 10-94
* 1997, Pierre Bastien, Pascal Comelade, Jac Berrocal & Jaki Liebezeit, cd, *Oblique Sessions*, DSA, DSA54054
* 1998, Pierre Bastien, Klimperei, cd, *Mécanologie Portative*, Prikosnovénie
* 1998, cd, *Musiques Paralloïdres*, Lowlands, 012
* 2000, cdrom, *Neuf Jouets Optiques*, Éditions Cactus
* 2002, Pierre Bastien, Lukas Simonis, cd, Mots d´Heures: Gousses, Rames, InPolysons, IPS0402
* 2001, Pierre Bastien, Alexei Aigui, cd, *Musique Cyrillique*, SoLyd Records, SR0308
* 2001, lp/cd, *Mecanoid*, Rephlex, CAT 119&nbsp;cd/LP
* 2004, Mcd, *Boite Nº 7*, Editions Cactus, cd 007
* 2005, cd, *Sé Verla al Revés*, g33g, G3GPB1
* 2005, cd, *Téléconcerts*, Signature, SIG 11042
* 2005, cd, *POP*, Rephlex, Cat 162
* 2007, cd, *Les Premières Machines: 1968-1988*, Gazul, distribution Musea Records
* 2008, Pierre Bastien, Dominique Grimaud, cd, *Rag-Time vol. 2*, InPolysons, IPS0308

## Ծանոթագրություններ

## Արտաքին հղումներ
*Պաշտոնական կայք 

Կատեգորիա:Երաժիշտներ այբբենական կարգով
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի երաժիշտներ
Կատեգորիա:Երաժշտական գործիքների վարպետներ
Աստծո աչք

**Աստծո աչք** (), ռուսական հարթակ, որը մասնագիտացած է տեղեկատվական անվտանգության լուծումներ և ծառայություններ տրամադրելու և մեծ տվյալների վերլուծության համար ծրագրային ապահովման մշակման գործում։

Հարթակը ստեղծվել է 2020 թվականին Եվգենի Անտիպովի կողմից։

## Պատմություն
Աստծո աչք հարթակը ստեղծվել է 2020 թվականի հունվարին ռուս ծրագրավորող Եվգենի Անտիպովի կողմից։ Հարթակի առաջին լուծումը բոտն էր, որը հիմնված էր Telegram-ի միջպլատֆորմային մեսենջերի վրա և կոչվել է Աստծո աչք Բոտ։

2020 թվականի փետրվարին Telegram մեսենջերում գործարկվել է Աստծո աչք հարթակի պաշտոնական ալիքը։ 2021 թվականի սկզբին հարթակի ալիքն ուներ ավելի քան 800 000 անդամ։

2020 թվականի հունիսին գործարկվել է Աստծո աչք բոտի պաշտոնական կայքը։

2020 թվականի աշնանը հարթակի թիմը հայտարարել է նոր լուծումների մշակման մասին ինչպես իրավաբանական անձանց, այնպես էլ ֆիզիկական անձանց համար։

2021 թվականի մարտի սկզբին Ռոսկոմնադզորը հարցում է ուղարկել Telegram մեսենջերին՝ արգելափակել Աստծո աչքը և այլ նմանատիպ բոտերը՝ անձնական տվյալների պաշտպանության մասին օրենսդրությունը խախտելու համար։ Դրանից հետո Աստծո աչք բոտը զրկվել է օգտատերերի միջոցների ընդունումից հանրահայտ վճարումների ընդունման համակարգերի միջոցով։

2021 թվականի մարտի 12-ին, Ռոսկոմնադզորի խնդրանքով, Telegram մեսենջերի թիմն արգելափակել է Աստծո աչքը։ Միաժամանակ Աստծո աչք թիմը հայտարարել է, որ Ռոսկոմնադզորից ոչ մի պահանջ չի ստացել։ 2021 թվականի մարտի 13-ին Աստծո աչք թիմը դիմել է Ագորա միջազգային իրավապաշտպան խմբի իրավաբաններին իրավական օգնության համար։ Ագորան՝ ի դեմս Ֆյոդոր Սիրոշի, փաստաբանական հարցում է ուղարկել Ռոսկոմնադզոր՝ պարզելու արգելափակման հիմքերը։  2021 թվականի մարտի 15-ին Սերգեյ Կալենիկը հրավիրվել է Աստծո աչք թիմ՝ որպես մամուլի քարտուղար։

2021 թվականի ապրիլին հարթակի ադմինիստրատորի բնակարանում խուզարկություններ են կատարվել։

2021 թվականի օգոստոսի 15-ին Մոսկվայի Տագանսկի դատարանը արգելափակել է Աստծո աչք ծառայության վայրը։

## Հարթակի լուծում
### Telegram բոտ
Աստծո աչք բոտ՝ բոտ է, որը հիմնված է Telegram-ի միջպլատֆորմային մեսենջերի վրա, որը մասնագիտացած է բաց աղբյուրներից մեծ տվյալների վերլուծության և համակարգման մեջ՝ սոցիալական ցանցեր, մեսենջերներ, որոնման համակարգեր, կայքեր, հավելվածներ և այլն։ Լուծումը թույլ է տալիս առանց տեխնիկական պատրաստվածության օգտվողներին գտնել ճշգրիտ կամ հնարավոր հարաբերություններ ցանկալի օբյեկտի վերաբերյալ, գտնել օբյեկտների միջև համընկնում, ստացված տվյալները մեկ որոնման արդյունքի մեջ ներդնել որոնման համակարգերի հետ անալոգիաների միջոցով՝ հետագա վերլուծության համար։ Միևնույն ժամանակ, ենթադրվում է, որ լուծման ուղղակի օգտագործման համար օգտատերերը կարիք չունեն ինժեներական կամ ծրագրավորման հմտությունների, քանի որ ամբողջ աշխատանքն իրականացվում է Telegram մեսենջերի ինտուիտիվ գրաֆիկական ինտերֆեյսի միջոցով, և որոնման արդյունքները կառուցված են օգտագործողի համար հարմար ձևով։ Բոտի շրջանակներում օգտատերը կարող է փնտրել տարբեր ուղղություններով և տեղեկատվություն ստանալ անհատի, կազմակերպության, մեքենայի, էլ. փոստի կամ հեռախոսահամարի մասին։ Բոտը լայն տարածում գտավ, այդ թվում՝ գործարքներ կատարելուց առաջ գործընկերներին ստուգելու, ինչպես նաև տարբեր հանցագործությունների բացահայտման համար։

## Ծանոթագրություններ

Կատեգորիա:Ընկերություններ այբբենական կարգով
Կատեգորիա:Ծրագրային ապահովում
Սուրբ Աստվածածին եկեղեցի (Կաղզվան)

**Սուրբ Աստվածածին եկեղեցի**, Հայ Առաքելական եկեղեցուն պատկանող եկեղեցի Մեծ Հայքի Այրարատ աշխարհի Գաբեղյանք գավառում։ Ներկայումս գտնվում է Թուրքիայի Կարսի մարզի Կաղզվանի շրջանի Կաղզվան քաղաքում, նրա արևելյան մասում, այգիների մեջ։

## Պատմություն
Սուրբ Աստվածածին եկեղեցու կառուցման թվականն անհայտ է։ Համարվում էր նորակառույց եկեղեցի։ Այստեղ պահվում էին հայկական ձեռագրեր՝ Ավետարան, Աստվածաշունչ և այլն։ Հետագայում եկեղեցին դառնում է ուխտավայր, որի մնացորդները գոյություն են ունեցել մինչև 20-րդ դարի վերջերը։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:19-րդ դարի հայկական վանքեր և եկեղեցիներ
Կատեգորիա:Կարսի մարզի հայկական վանքեր և եկեղեցիներ (Թուրքիա)
Կատեգորիա:Թուրքիայի հայկական գոյություն չունեցող եկեղեցիներ
Ֆրանց ֆոն Հոլցհաուզեն

**Ֆրանց ֆոն Հոլցհաուզեն** (, ), ամեիկացի արդյունաբերական դիզայներ, էլեկտրաքարեր արտադրող Tesla Motors ընկերության գլխավոր դիզայներ։

Automobile ամսագիրը Հոլցհաուզենին ընդգրկել է բոլոր ժամանակների 25 խոշորագույն ավտոմոբիլային ընկերությունների ցանկում

## Կենսագրություն
Ֆրանց ֆոն Հոլցհաուզենը ծնվել է 1968 թվականին, Կոնեկտիկուտ նահանգի Սիմսբերիում, գերմանական ընտանիքում։ 1986-1988 թվականներին դիզայն է սովորել Նյու Յորքի Սիրաքյուսի համալսարանում, իսկ հետո 1988-1992 թվականներին՝ Փասադենաի (Կալիֆոռնիա) արվեստի կենտրոնում։

1992 թվականի հունիսին դարձել է Volkswagen կոնցեռնի կալիֆոռնիական ստուդիայի գլխավոր դիզայների օգնականը։ Գլխավոր դիզայներ Ջի Մեյսի ղեկավարությամբ մասնակցել է Volkswagen New Beetle-ի և Volkswagen Microbus-ի ստեղծմանը։

2000 թվականի փետրվարին տեղափոխվել է General Motors կոնցեռն և գլխավորել կալիֆոռնիական ստուդիան։ Նրա ղեկավարությամբ մշակվել են Pontiac Solstice, Saturn Sky, Opel GT, Chevrolet SS և Chevrolet Borrego Concept Car։

2005 թվականի փետրվարից Կալիֆորնիայի Mazda ստուդիայի գլխավոր դիզայներ (Director of Design)։ Նոր աշխատավայրում նա մշակել է kabura, Mazda Nagare և Mazda Furai կոնցեպտ-քարերը։ Նրա խոսքով՝ ինքը գոհ չէր ընկերությունից, քանի որ նրա մշակումներից շատերը արտադրության մեջ չէին մտնում։

2008 թվականի օգոստոսին Tesla Motors տեղափոխվեց այն բանից հետո, երբ անձամբ գրավեց Իլոն Մասկը։ Որպես գլխավոր դիզայներ մշակել է Tesla Model S պրեմիում սեդանը, Tesla Model X քրոսովերը  «բյուջետային» Tesla Model 3-ը, որը ներկայացվել է 2016 թվականի մարտի 31-ին։


Saturn-Sky-avant.JPG|Saturn Sky
Mazda NAGARE.JPG|Mazda Nagare
Tesla Model S Indoors trimmed.jpg|Tesla Model S


## Ծանոթագրություններ

## Արտաքին հղումներ
* Интервью 2013 года 

Կատեգորիա:Ամերիկացի գյուտարարներ
Կատեգորիա:Ամերիկացի գործարարներ
Կատեգորիա:Ամերիկացի դիզայներներ
Կատեգորիա:Ամերիկացի ճարտարագետներ
Կատեգորիա:Ամերիկացի ներդրողներ
Թոնի Օբին

**Թոնի Օբին** (, ), ֆրանսիացի կոմպոզիտոր և դիրիժոր է։ Նա առավել շատ ստեղծագործություննններ է գրել ֆիլմերի համար։

## Կենսագրություն
Օբինը ծնվել է Փարիզում։ 1925-1930 թվականներին սովորել է Փարիզի կոնսերվատորիայում՝ Սամուել Ռուսոյի, Նոել Գալոնի, Ֆիլիպ Գոբերի և Պոլ Դուկասի ղեկավարությամբ։ 1930 թվականին «Ակտեոն» կանտատի համար արժանացել է Հռոմեական մրցանակի։ 1937-1944 թվականներին եղել է ֆրանսիական կառավարությանը պատկանող «Paris-Mondial» ռադիոկայանի գեղարվեստական ղեկավարը։ 1944-1977 թվականներին եղել է Փարիզի կոնսերվատորիայի պրոֆեսոր։ Նա նաև հաղորդումներ է վարել ֆրանսիական ռադիոյի համար 1945-1960 թվականներին։

Նրա աշակերտներից են եղել Օլիվիե Ալենը, Կարպիս Ափրիկյանը, Ռեյնալդ Արսենոն, Ժոսլին Բինեն, Ժակ Կաստերեդը, Պիեռ Կոչերոն, Մարիուս Կոնստանը, Ժինետ Քելլերը, Թալիվալդիս Քենինսը, Յուքսել Կոպտագելը, Ռոն Նելսոնը և Մակոտո Շինոհարան։

## Աշխատություններ
* *Sonate für Klavier*, 1930
* *Quatuor à cordes*, 1930/1933
* *Prélude, Récitatif et Finale* դաշնամուրի համար, 1930/1933
* *Six poèmes de Verlaine*, 1932/1933
* *Cressida*, Melodram, 1934
* *1. Sinfonie «Romantique»*, 1934/1936
* *Le sommeil d’Iskender*, 1936
* *Cantilène variée* թավջութակի և դաշնամուրի համար, 1937
* *La Chasse infernale (Le chevalier Pécopin)*, սիմֆոնիա, 1941/1942
* *Jeanne d’Arc à Orléans*, օրատորիա, 1942
* *Suite danoise*, 1942/1945
* *Athalie*, 1943
* *2. Sinfonie*, 1944
* *François Villon*, 1945
* *Fourberies*, балет, 1950/1952
* *Variations* բալետ Ֆ. Շուբերտի մոտիվներով, 1953
* *Grand pas*բալետ Ի. Բրամսի մոտիվներով, 1953
* *Suite éolienne* ֆլեյտայի, կլառնետի և նվագախմբի համար, 1956
* *Périls*, լիրիկական դրամա, 1956/1958
* *La Source*, 1960
* *Hymne à d’espérance*, 1961
* *Concertinetto* ջութակի և դաշնամուրի համար, 1964
* *Concertinetto del amicizia* ֆլեյտայի և դաշնամուրի համար, 1965.
* *Concertino della Brughiera* ֆագոտի և դաշնամուրի համար, 1966/1975
* *Divertimento del incertezza* կլառնետի, դաշնամուրի և լարային նվագախմբի համար, 1967/ 1973
* *La jeunesse de Goya*, опера, 1968/1970
* *Concertino delle scoiattolo* հոբոյի, դաշնամուրի և լարային նվագախմբի համար, 1970
* *Au fil de l’eau*, 1970
* *Toccatrotta*, 1972
* *Hidalgoyas* для гитары, 1975.

## Ծանոթագրություններ

## Արտաքին հղումներ

Կատեգորիա:Երաժիշտներ այբբենական կարգով
Կատեգորիա:Ֆրանսիացի կոմպոզիտորներ
Դեմոն (ծրագիր)

**Դեմոն** (daemon, dæmon,  *, դեյմոն*), համակարգչային ծրագիր UNIX-ի նման համակարգերում, որը գործարկվում է հենց համակարգի կողմից և աշխատում է հետին պլանում՝ առանց օգտվողի հետ անմիջական փոխազդեցության։

Դեմոնները սովորաբար գործարկվում են ծրագիրը բեռնելու ժամանակ։ Դեմոնների համար տիպիկ առաջադրանքներն են ցանցային պրոտոկոլային սերվերները (HTTP, FTP, էլ. փոստ և այլն), սարքավորումների կառավարումը, տպագրության հերթի աջակցությունը, պլանավորված աշխատանքների կատարումը և այլն։ Տեխնիկապես դեմոնը գործընթաց է, որը չունի կառավարման տերմինալ։ Ամենից հաճախ (բայց ոչ պարտադիր) դեմոնի նախահայրը հանդիսանում է init-ը՝ UNIX արմատային պրոցեսը։ Ավանդաբար, deemon գործընթացների անվանումները ավարտվում են *d* տառով` ցույց տալու համար, որ այդ գործընթացը դեմոն է և տարբերակելու համար սովորական համակարգչային ծրագիրը դեմոնից։

Solaris 10 և OpenSolaris օպերացիոն համակարգերում դեմոններ կառավարելու համար օգտագործվում է հատուկ մեխանիզմ՝ Service Management Facility։

Windows համակարգերում նմանատիպ դասի ծրագիրը կոչվում է ծառայություն ():

## Եզրույթ
Եզրույթը ստեղծվել է Մասաչուսեթսի տեխնոլոգիական ինստիտուտի MAC նախագծի ծրագրավորողների կողմից։ Այն վերաբերում է մտային փորձի կերպարին՝ Մաքսվելի դեմոնին, որն զբաղվում է մոլեկուլների տեսակավորմամբ հետին պլանում։ UNIX և UNIX-ի նման համակարգերը ժառանգել են այս տերմինաբանությունը։

Դեմոնը նաև հունական դիցաբանության կերպար է, որը կատարում է այնպիսի առաջադրանքներ, որոնք աստվածները չեն ցանկանում ստանձնել։ Ինչպես նշված է «UNIX համակարգի ադմինիստրատորի ձեռնարկում», Հին Հունաստանում «անձնական դեմոն» հասկացությունը մասամբ համեմատելի էր պահապան հրեշտակի ժամանակակից հայեցակարգի հետ։

Երբեմն **Daemon** բառը մեկնաբանվում է որպես ()։ BSD ընտանիքի օպերացիոն համակարգերը օգտագործում են դեմոնի պատկերը՝ որպես լոգո, որը ցույց է տալիս դեմոնի հայեցակարգի հետագա զարգացումը արդեն քրիստոնեական ավանդույթում։

## Տես նաև
* Unix դեմոնների ցուցակ

## Ծանոթագրություններ

Կատեգորիա:Ծրագրային ապահովում
Կատեգորիա:Յունիքս
Unix դեմոնների ցանկ

Ցանկում բերված են ստանդարտ և առավել լայնորեն կիրառվող Unix-նման օպերացիոն համակարգերի դեմոններ՝ համակարգային ծառայության, որը կարող է աշխատել ֆոնային ռեժիմում։ Unix-դեմոնները սովորաբար ներառում են ավարտին *-d* (հապավումը է , օրինակ, հաճախորդների ծրագիրը կոչվում է «telnet», իսկ թե ինչու նրան սերվերի կողմից դեմոն կոչվում է «telnetd»): Այս գործընթացների ներկա վիճակը կարելի է դիտել ps հրամանի ամբողջական ելքով։

## Ծանոթագրություններ

Կատեգորիա:Յունիքս
Թերեքի մարզ

**Թերեքի մարզ** () — Ռուսական կայսրության վարչական միավոր, որը գոյություն է ունեցել 1860-1920 թվականներին։
Վարչական կենտրոն — քաղաք Վլադիկավկազ.
Coat of arms of Terek Oblast 1873|thumb|Թերեքի մարզի զինանշանը

## Աշխարհագրություն
Այն զբաղեցնում էր արևմուտքից Կումա գետի, արևելքում՝ Սուլակ գետի, հյուսիսում՝ Թերեք գետի, հարավում՝ Գլխավոր Կովկասյան լեռնաշղթաի միջև ընկած տարածքը.

## Պատմություն
1860 թվականից՝ Ռուսաստանի վարչատարածքային միավոր (ստեղծվել է Ալեքսանդր II կայսրի հրամանով, շրջանի կառավարման կանոնակարգը հաստատվել է 1862 թվականին)։ Մարզն ի սկզբանե ներառում էր ութ շրջան՝ Արգունական, Ինգուշական, Իչկերական, Կաբարդական, Կումիկական, Լեռնային, Օսական և Չեչենական։

## Ծանոթագրություններ

Կատեգորիա:Ռուսական կայսրության մարզեր
Սատանայական կոշիկներ

**«Սատանայական կոշիկներ»** կամ **«Սատանայի մարզակոշիկներ»** (), հատուկ պատվերով պատրաստված Nike Air Max 97 կոշիկների շարք, որը ստեղծվել է 2021 թվականին՝ երաժիշտ Լիլ Նաս Էքսի և MSCHF արտ կոլեկտիվի կողմից։ Կոշիկի դիզայնն ու մարքեթինգը դժգոհություններ են առաջացրել իրենց վառ սատանայական ոճի համար։ Nike-ը դատի է տվել MSCHF-ին՝ ապրանքանիշի իրավունքների խախտման, ծագման կեղծ ցուցման և ոչ ազնիվ մրցակցության համար։

## Պատմություն և նկարագրություն
[մինի|[Յան վան Էյքի «Խաչելությունն ու վերջին դատաստանը» կտավից մի հատված:]]
Կոշիկի յուրաքանչյուր զույգը սև է, քուղերից կախված է բրոնզագույն հնգագիծ և շրջված խաչը, իսկ կողքերի պատկերները հղում են Ղուկասի 10:18 Աստվածաշնչյան պատմությանը։ Կոշիկը նաև իր մեջ մեկ կաթիլ մարդկային արյուն է պարունակում։ Ըստ MSCHF-ի համահիմնադիր Դենիել Գրինբերգի, կոշիկի համար արյուն են հանձնել MSCHF-ի «մոտավորապես վեց» աշխատակից։ Կոշիկի փաթեթավորման վրա պատկերված է Յան վան Էյքի «Խաչելությունն ու վերջին դատաստանը» կտավից մի հատված։

Կոշիկները թողարկվել են Լիլ Նաս Էքսի «Montero (Call Me by Your Name)» երգի երաժշտական տեսահոլովակի հետ միասին։ Տեսահոլովակում ցուցադրվում է, թե ինչպես է ռեփերը պարային ձողի վրա դժողք իջնում և Սատանային սպանելուց առաջ պարում է նրա վրա և, ենթադրվում է, որ դառնում է դժողքի նոր տիրակալը։ Տեսահոլովակում կոշիկները Սատանայի ոտքերին են ցուցադրվում։ Արտադրվել են կոշիկների ընդամենը 666 զույգ՝ 1018 դոլար արժողությամբ, որոնք մոտ մեկ րոպեում ամբողջությամբ վաճառվել են։

Որոշ հրապարակումներ կոշիկը համեմատել են 1977 թվականին Marvel Comics-ի կողմից թողարկված կոմիքսների հետ, որի հիմքում է Kiss ռոք խումբը։ Կոմիքսում խմբի անդամները իրենց սեփական արյունը խառնում են սև թանաքի հետ և գիրք են տպում։

## Դատական գործընթաց
Nike-ը դաշնային դատավոր Էրիկ Կոմիտին հայտարարել է, որ կոշիկները արտադրվել են առանց ընկերության թույլտվության։ Nike-ի իրավաբանները պնդում էին, որ «նրանք, հիմնվելով Ռոջերի թեստի վրա, ապացույցներ են ներկայացրել, որ կոշիկները շփոթեցնում են նույնիսկ սնիկերհեդներին»։

Ի պատասխան հակասություններին, Nike-ը հայտարարություն է ներկայացրել, որում ասվում է՝ «Nike-ը չի մշակել և չի թողարկել այս կոշիկները և մենք այն չենք աջակցում»։ Բացի այդ, ընկերությունը դատի է տվել MSCHF-ին, պնդելով, որ նրանք խախտել են Nike-ի ապրանքանշանի իրավունքները և ստիպել են սպառողներին կարծել, որ «ընկերությունը աջակցում է սատանիզմը»։ Ապրիլի 1-ին Nike-ը կարողանում է հասնել MSCHF-ի դեմ դատական որոշմանը՝ ժամանակավորապես արգելափակելով կոշիկների վաճառքը։

## Հակասություններ
Կոշիկները բացասական են ընդունվել հանրության կողմից, այդ թվում բասկետբոլիստ Նիք Յանգի, երաժիշտ Ջոյներ Լուկասի, ամերիկուհի քաղաքական գործիչ Քրիստի Նոեմի, ամերիկուհի քաղաքական ակտիվիստ Քենսիդ Օուենի և այլոց։ Սատանայի եկեղեցին իր լիովին հավանությունն է տվել «Montero» տեսահոլովակին և կոշիկներին։ Լիլ Նաս Էքսը քննադատներին Թվիթթերում հայտնել է, որ կոշիկները ստեղծվել են հատուկ նրա համար, որպեսզի «մարդկանց ստիպեն հեռու մնալ այլոց կյանքից և դադարեն թելադրել, թե ինչպիսին պետք է լինեն նրանք»։

## Ծանոթագրություններ

Կատեգորիա:Կոշիկ
Կատեգորիա:2021 հայտնված արտադրանքներ
Գուրու Արջան Դև

**Գուրու Արջան Դև** (փենջաբի ਸ੍ਰੀ ਗੁਰੂ ਅਰਜੁਨ ਦੇਵ ਜੀ, 15 ապրիլի 1563-30 մայիսի 1606), սիքհերի հինգերորդ գուրուն։

## Կենսագրություն
Արջան Դևը ծնվել է 1563 թվականի ապրիլի 15-ի Գոինդվալի մարզի Ամրիթսար քաղաքում։ Նրա հայրը Գուրու Ռամ Դասն էր` սիքհերի չորրորդ գուրուն, իսկ մայրը՝ Մատա Բանին էր։ Նրա կինը՝ Բիբի Գանգա Դևին, ունեցել է որդի, ում անունը Հար Գոբինդ էր։ Արջան Դևը դարձավ գուրու 1581 թվականի սեպտեմբերի 1-ին։ Որոշ գիտնականներ Գուրու Արջանի անունն արտասանում են որպես Գուրու Արջուն։ 
աջից|մինի|250x250փքս|Արջան Դևին կարգում են որպես Գուրու
Գուրու Արջան Դևը ապրել է Աքբար Մեծ կայսեր 1556-1605) և Ջահանգիր կայսեր ( 1605-1626) թագավորության օրոք։

## Գործունեություն
Գուրու Արջան Դևը 1581-1604 թվականներին ճառում էր իր հիմները։ Օրհներգերիընդհանուր թիվը 2312 էր, որոնք զետեղված էին 30 հավաքածուներում՝ Շրի Ռագ, Ասա, Բասանտու, Մաժ, Գուջարի, Գաուրի, Վուհի և այլն։

1601-1604 թվականներին Գուրու Արջան Դևը նկարագրում է իրական կյանքի էությունը, հոգու միությունը Երկնային տիեզերքի հետ, և յուրաքանչյուրի սուրբ կյանքում Գուրույի նշանակությունը։

Գուրու Արջան Դևը հավաքեց նախորդ չորս գուրուների օրհներգները, դրանք թարգմանեց տեքստերի սրբազան լեզվից՝ սանսկրիտից, փենջաբիի առօրյա լեզվով, և անձամբ վերապատմեց դրանք մի քանի գրագիրների` միաժամանակ ստեղծելով Գուրույի բանաստեղծությունների և օրհներգների առաջին սրբազան տեքստերը։ Հետագայում 1604 թվականին, այդ գրքում ավելացրեց իր օրհներգերը և անվանեց Գրանթ Սահիբ, այժմ այս գիրքը հայտնի է որպես Գուրու Սահիբ։

Գուրու Արջան Դևը արդար եկամուտներով սիքհերի հետագա կրոնի ուսուցման համար ստեղծեց իր տասներորդ հավաքածուն (Դասավանդհ)։

1588 թվականին նրա ղեկավարությամբ ավարտվեց Սանթոհասարի ջրամբարների շինարարությունը, և նույն թվականին սկսվեց Հարմանդիր Սահիբի շինարարությունը։ 1950 թվականին կառուցվեց ջրամբար այն վայրում, որն այժմ հայտնի է որպես Տարեն-Թարան-Սահիդեն, իսկ 1594 թվականին հիմնադրվեցին Քարթապուր և Բիաս գետի ափին գտնվող Շրի Հարիգոպինդպուր քաղաքները։

## Իրավահաջորդ
Գուրու Սահիբի իրավահաջորդը ձեռնադրեց իր որդուն՝ Հար  Գոբինդին, ով 1606 թվականի մայիսի 30-ին դարձավ Սիքհերի վեցերորդ Գուրուն։

## Մահ
Գուրու Արջան Դևը մահապատժի ենթարկվեց Պակիստանի Լահոր մարտիրոսություն քաղաքում։ Նա դարձավ սիքհերի մեջ առաջին նահատակը։

## Աղբույրներ

* Սուզիկ-հահանգիր կամ հուշեր,  Ալեքսանդր Ռոջերս։խմբագրել է Հենրի Բևերիջը, հրապարակել է ցածր գնով հրատարակությունը lppindia.com. ISBN 978-81-7536-148-5
* Փանփանջի պատմություն, Սիադ Մուհամեդ Լաթիֆ, հրատարահիչ ՝Published by: Kalyani Publishers, Ludhiana, Punjab, India. ISBN 978-81-7096-245-8

## Տես նաև

* Բհակտի
* Սիկհականություն
* Սանտ Կաբիր Սահիբ
* Սահիբ-Սուրաթ-Շաբդ Յոգա

## Ծանոթագրություններ
30 (ալբոմ)

«**30**»,, բրիտանացի երգչուհի, երգահան Ադելի չորրորդ ստուդիական ալբոմը։ Այն թողարկվել է 2021 թվականի նոյեմբերի 19-ին՝ Melted Stone and Columbia Records լեյբլների միջոցով։ Ադելը գրել և ձայնագրել է ալբոմը 2018-2021 թվականներին տարբեր պրոդյուսերների հետ, որոնք են՝ Գրեգ Կյուրստինը, Թոբիաս Ջեսսոն, Մաքս Մարտինը և Shellback-ը, որոնց հետ նա աշխատել է իր նախորդ՝ «25» ալբոմի վրա։

Ալբոմի գլխավոր՝ «Easy on me» սինգլը թողարկվել է 2021 թվականի հոկտեմբերի 15-ին։

## Նախապատմություն
2018 թվականին ԶԼՄ-ները պնդում էին, որ Ադելն աշխատում է իր չորրորդ ստուդիական ալբոմի վրա։ 2019 թվականի մայիսի 5-ին, իր 31-րդ ամյակի առթիվ Ադելը իր ինստագրամյան էջում մի քանի սև ու սպիտակ լուսանկարներ է բեռնել և մակագրել է՝ «30-ը դրամ ընդ բեյս ձայնագրություն է լինելու»։ ԶԼՄ-ները հրապարակումն ընդունեցին որպես ակնարկ Ադելի սպասվող ալբոմին։

2020 թվականի փետրվարի 15-ին Ադելn իր ընկերուհու հարսանիքի ժամանակ հայտարարել էր, որ իր չորրորդ ստուդիական ալբոմը թողարկվելու է 2020 թվականի սեպտեմբերին։ Սակայն հետո նա հաստատել է, որ ալբոմի արտադրությունն ու թողարկումը հետաձգվել են COVID-19 համավարակի արդյունքում։ 2021 թվականի հունվարին Ադելը բաժանվել է իր ամուսին և յոթամյա որդու հայր Սայմոն Կոնեցկիից։ 2021 թվականի հոկտեմբերին հրապարակված Vogue ամսագրի համար հարցազրույցում Ադելը նշել է, որ «30»-ը ոգեշնչված է Կոնեցկիի հետ բաժանումից, փառքի գաղտնիքներից և մայրությունից։

## Առաջխաղացում և թողարկում
2021 թվականի հոկտեմբերի 1-ից սկսած «30» գրվածքով գովազդային վահանակներ են հայտնվել ամբողջ աշխարհում, ներառյալ Բուքինգհեմյան պալատում, Էյֆելյան աշտարակում, Էմփայր Սթեյթ Բիլդինգում, Կոլիզեումում և Լուվրում, որը ենթադրում էր Ադելի չորրորդ ալբոմի՝ «30»-ի թողարկման մասին։ 2021 թվականի հոկտեմբերի 4-ին Ադելն իր սոցցանցերի գլխավոր լուսանկարները փոխարինում է մուգ կապույտ նկարով, ինչպես նաև թարմացնում է իր վեբկայքը, որպեսզի այն համընկնի լոգոտիպի հետ։ Հաջորդ օրն Ադելը հայտարարում է, որ ալբոմի գլխավոր՝ «Easy on me» սինգլը թողարկվելու է հոկտեմբերի 15-ին։ Սինգլը գլխավորել է 23 երկրների ազգային չարթերը, ներառյալ բրիտանական UK Singles Chart և ամերիկյան Billboard Hot 100 չարթերը։

Ալբոմի երգացանկը ներկայացվել է 2021 թվականի նոյեմբերի 1-ին։ Target-ի հատուկ դելյուքս թողարկումը պարունակում է երկու բոնուսային երգ և «Easy on me» երգի դուետ տարբերակը ամերիկացի երգիչ-երգահան Քրիս Սթեփլթոնի հետ համատեղ։

## Առևտրային հաջողություն
2021 թվականի հոկտեմբերի 29-ին «30»-ը կոտրել է Apple Music-ի ռեկորդը որպես ամենաշատ նախավաճառքներ ունեցող ալբոմ տվյալ հարթակում, որը նախկինում պատկանում էր ամերիկացի երգչուհի Բիլլի Այլիշի «Happier Than Ever» ալբոմին։

## Երգացանկ

## Թողարկման պատմություն

## Ծանոթագրություններ

## Արտաքին հղումներ
*30 ալբոմը imusic.am֊ում

Կատեգորիա:2021 ալբոմներ
Կատեգորիա:Ադելի ալբոմներ
Հաստաոտիկ էյխորնիա

**Հաստաոտիկ էյխորնիա,** (լատ․ Eichhórnia crássipes), ջրային բույս, Էյխորնիայի ընտանիքի միաշաքիլավոր բույսերի տեսակ։ Հայրենիքը համարվում է Ամերիկայի արևադարձային շրջանները։ Մոլախոտ է։

## Բուսաբանական նկարագիրը
Միամյա լողացող ջրային բույս է, ունի մինչև 2 մ երկարությամբ ընձյուղներ։ Տերևները հավաքվում են վարդազարդի մեջ, տերևի հիմքում կա ուռուցիկ հատված, որի ներսում կա ծակոտկեն 
ձախից|մինի|Ծաղկող Էյխորնիա
հյուսվածք, ինչի շնորհիվ բույսը մնում է ջրի երեսին։

Երկար արմատները (մինչև 0 5 մ ) ամբողջությամբ ընկղմված են ջրի մեջ։

Ծաղիկը ունի հակինթի տեսք և կարող է լինել վարդագույն, կապույտ կամ մանուշակագույն։ Էյխորնիան արագորեն բազմանալով և տարածվելով, ջրամբարների մակերեսը ծածկում է այնպիսի խիտ գորգով, որ դժվարացնում է նավերի տեղաշարժը։ Բացի այդ, էյխորնիայի խիտ շերտի պատճառով ջրամբարի  թթվածնային ռեժիմը վատանում է, ինչը հագեցնում է նրա մյուս բնակիչների մահվան։ Բույսի գերաճի դեմ պայքարելու համար օգտագործվում են Neochetina spp-ի երկար կնճիթիկները, որոնք գրեթե բացառապես սնվում են այս 
ձախից|մինի|Բույսի հաստացած մասի կտրվածք
բույսով։

Առաջին անգամ 1960-ական թվականներին Նյասա լճի մեջ է հանդիպել այս բույսը, և այժմ էլ հանդիպում է ամբողջ լճի ջրի մեջ։ Հանքայնացված ու վատ սնուցում ստացող լճի ջրերում բույսը շատ լավ է աճում, բայց գետի հոսքի հետ լճից դուրս գալով բույսերը մահանում են, սակայն գետի ջրերում հակինթը շատ լավ է բազմանում` նույնիսկ Շերե գետի վրա կառուցված հիդրոէլեկտրակայանների համար առաջացնելով որոշակի խնդիրներ։ Եթե լճում լուծված սննդանյութերի քանակը սկսի աճել, օրինակ՝ գյուղատնտեսության ակտիվացման և լճի ավազանում պարարտանյութերի ավելացում լինի, ջրային հակինթը  կդառնա իսկական էկոլոգիական խնդիր։ Սննդանյութերի կոնցենտրացիան և համապատասխանաբար ջրային հակինթի քանակը առավելագույն մակարդակի հասնում է գետափների մոտ, և հենց այստեղ էլ գտնվում է մեծաքանակ ձկների ձվադրման վայրը։ 1995 թվականին Մալավիի կառավարությունը սկսեց Neochetina spp տեսակի երկարակնճիթ բույսի և հակինթի տարածման դեմ պայքար, սակայն վերջնական հաջողության այդ ծրագիրը չհասավ։

## Գործնական կիրառում
Օգտակար հավելումների շնորհիվ բույսը ի վիճակի է պարունակել ինսեկտիցիդներ, ֆենոլներ, ֆոսֆատներ, ծանր մետաղներ`կադմիում , նիկել  արծաթ։ Այս հատկությունների շնորհիվ բույսը հաճախ օգտագործվում է կոյուղիների մաքրման համար։ Կարող է օգտագործվել որպես օրգանական պարարտանյութ, կեսագազի հումք, ընտանի կենդանիների համար կեր։ Հաճախ օգտագործվում է ակվարիումներին գեղեցիկ տեսք տալու համար։

## Գրականություն
* 

## Արտաքին հղումներ
*  

## Ծանոթագրություններ

Կատեգորիա:Բույսեր այբբենական կարգով
Կատեգորիա:Դեղաբույսեր
Կարպիս Ափրիկյան

**Կարպիս Ափրիկյան** (), ֆրանսահայ երաժիշտ, խմբավար, Փարիզի «Սիփան-Կոմիտաս» երգչախմբի երկարամյա ղեկավար։

## Կենսագրություն
Ծնվել է Եգիպտոսի Ալեքսանդրիա քաղաքում։ Երիտասարդ տարիքից  մասնակցել է ծննդավայրի մշակութային և գեղարվեստական կյանքին։ Սովորել է Հայոց ազգային «Պողոսյան» դպրոցում, այնուհետև՝ Ամերիկյան քոլեջում։ Տասը տարեկանից զբաղվել է երաժշտությամբ՝ կոնտրապունկտ, հարմոնիա ֆուգա։ 15 տարեկանում եղել է Պողոսյան ազգային վարժարանի երաժշտության ուսուցիչ Աշոտ Պատմագրյան աշակերտը, որի բացակայության օրոք ինքն է  ստանձնել երգչախմբի տարեվերջյան հանդիսությունների  ղեկավարությունը։

1948 թվականին Կարպիս Ափրիկյանը հիմնել է «Համազգային» խառը երգչախումբը, որի  հետ մի շարք համերգներ է ունեցել Ալեքսանդրիայում և Կահիրեում։ Կարպիս Ափրիկյանին տրամադրվել է կրթաթոշակ՝ Եվրոպայում իր ուսուցումն ավարտելու համար։

1953 թվականին Կարպիս Ափրիկյանը մեկել է Փարիզ, որտեղ կատարել է կոմպոզիտորական և դիրիժորական աշխատանքեր։ Փարիզի Սիփան-Կոմիտաս հայկական երգչախմբի դիրիժոր և կոմպոզիտոր Գուրգեն Ալեմշյանի մահից հետո ղեկավարել է երգչախումբը։ «Սիփան-Կոմիտաս» երգչախմբի հետ մասնակցել է մի շարք փառատոների և Հոգևոր երաժշտության 3-րդ միջազգային կոնգրեսին։ Համերգներով հանդես է եկել Բրյուսելում, Ժնևում, Բազելում, Ցյուրիխում, Մյունխենում, Ամստերդամում, Վենետիկում։

Նրա ամենահայտնի ստեղծագործություններից «Սասունի Դավթի ծնունդ» ստեղծագործությունը երկու երգչախմբի և նվագախմբի համար առաջին անգամ հնչել է 1994 թվականին Փարիզում, Սորբոնի Մեծ Ամֆիթատրում։ Նույն ստեղծագործությունը 2001 թվականին Կարպիս Ափրիկյանը բեմադրել է Քվեբեկ նահանգի Մոնրեալի Աստվածամոր տաճարում։  2007 թվականին նույն օրատորիայով է բացվել Հոգևոր երաժշտության 12-րդ փառատոնը՝ Մարսելի ֆիլհարմոնիկ նվագախմբի կատարմամբ։

1991 թվականին Հայաստանի իշխանությունների հրավերով առաջին անգամ եղել է Հայաստանում, որտեղ կատարել է սփյուռքահայ երաժիշտների ստեղծագործություններից։

Հայ մշակույթի, արվեստի, բնագավառներում ունեցած ստեղծագործական ակնառու նվաճումների համար Կարպիս Ափրիկյանին 2009 թվականին շնորհվել է Մովսես Խորենացու մեդալ, իսկ 2021 թվականին՝ Ֆրանսիայի բարձրագույն տիտղոս՝ «Արվեստի և գրականության կոմանդորի» («») պետական շքանշան։

## Ծանոթագրություններ

## Արտաքին հղումներ
*Ֆրանսայէն պետական մրցանակ Կարպիս Ափրիկեանին եւ Սիմոն Աբգարեանին
*Կարպիս Ափրիկեան
*Կարպիս Ափրիկեան-90. Փարիզի մէջ նշուեցաւ ամէնուն Մաէսթրոյին երրորդ 30-ամեակը

Կատեգորիա:Ֆրանսահայ երաժիշտներ
Կատեգորիա:Հայ խմբավարներ
Կատեգորիա:Ֆրանսահայ երգիչներ
Կատեգորիա:Ֆրանսահայ կոմպոզիտորներ
Կատեգորիա:Հայ երաժշտագետներ
Խորոված կարտոֆիլի տոնը

**«Խորոված կարտոֆիլի տոն»** (), 1976 թվականի խորհրդային գեղարվեստական ֆիլմ, որը նկարահանել է ռեժիսոր Յուրի Իլյենկոն Ա. Դովժենկոյի անվան կինոստուդիայում։

Պրեմիերան կայացել է 1978 թվականի փետրվարին։

## Սյուժե
Ֆիլմը նկարահանվել է իրական իրադարձությունների հիման վրա։ Այն պատմում է սովորական ռուս կնոջ՝ Ալեքսանդրա Ավրամովնա  Դերեվսկայայի՝ հերոսուհի մոր սխրանքի, ազնվության և անձնազոհության մասին, որը եղել է աշխարհի միակ կինը, որ դաստիարակել է 48 որբ երեխաների։ 1939 թվականից նա ամուսնու հետ վերցրել է ծնողազուրկ երեխաների, որոնց ծնողները զոհվել էին ռազմաճակատում կամ մահացել սովից։ Նրանց թվում եղել են ռուսների, ուկրաինացիների, ուզբեկների, հրեաների, գերմանացիների, մորդվինների, չուվաշների և ԽՍՀՄ այլ ժողովուրդների ներկայացուցիչների երեխաներ։

Դերևսկայայի սաները հավերժ պահպանել են այդ կնոջ ջերմության մի մասնիկը և նրա բարությունը տարածել աշխարհում։ Նրա մահից հետո այս մեծ ընտանիքում պահպանվել է ավանդույթը՝ մոր ծննդյան օրը սեղանին է մատուցվում խորոված կարտոֆիլ՝ ընտանիքի ղեկավարի սիրած ուտեստը։

Այժմ Ալեքսանդրա Ավրամովնայի գերեզմանի վրա տեղադրվել է սալ, որի վրա գրված է․ «Դու մեր խիղճն ես, մեր աղոթքը, Մա՛մ։ Ցգետին խոնարհում քեզ։ Քո երեխաներ։ 48 երեխաների անունները»։

## Դերերում
* Լյուդմիլա Եֆիմենկո – *Աննա
* Ռոման Գրոմադսկի – *Զախար
* Լեոնիդ Յանովսկի – *Գեորգի Կոլոսով
* Վիկտոր Պանչենկո – *Տիմոֆեյ
* Վլադիմիր Ալեքսեենկո
* Նիկոլայ Գրինկո – *գերմանացի
* Բոգդան Բենյուկ
* Նեոնիլա Գնեպովսկայա – *բժիշկ
* Յուրի Դուբրովին
* Սերգեյ Բրժեստովսկի
* Սերգեյ Պոդգորնի
* Վադիմ Իլյենկո
* Վլադիմիր Վոլկով
* Լես Սերդյուկ
* Գենադի Բոլոտով

## Տես նաև
* Դու որբ չես
* Լենինգրադցիներ, իմ երեխաներ

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1976 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային ֆիլմեր
Կատեգորիա:Ուկրաիներեն ֆիլմեր
Հարսանիքի օրը պետք է ճշտել

**«Հարսանիքի օրը պետք է ճշտել»** (), խորհրդային մելոդրամա, որը նկարահանել է ռեժիսոր Ստեփան Պուչինյանը 1979 թվականին։

## Սյուժե
Մետաղագործ և արտադրության առաջավոր Սերգեյը Ժողովրդական դրուժինայում հերթապահության ժամանակ հանդիպում է զվարճալի մի աղջկա՝ Աննայի հետ։ Անյան ամուսնացած է, բայց Սերգեյը սիրահարվում է նրան և տանում տուն, ծանոթացնում ծնողների հետ, որոնք, ներառյալ պատգամավոր և բանվոր հայրը՝ Շիտովա ավագը, հավանության չեն արժանացնում նրա ընտրությունը։ Նախկինում բարեկեցիկ ընտանիքում սկսվում են կոնֆլիկտներ... Կոնֆլիկտ է հասունանում ռեֆլեքսիստական մտավորականության (Անյա) և պրոլետարիատի դաժան բարոյականության (Շիտովների) միջև։

## Դերերում
* Բորիս Շչերբակով – *Սերգեյ Շիտով*
* Նիկոլայ Պաստուխով – *Պյոտր Անդրեևիչ Շիտով, Սերգեյի հայրը*
* Նիկոլայ Դենիսով – *Ռոման, Անյայի ամուսինը*
* Լյուբով Պոլեխինա – *Զինա, Սերգեյի քույրը*
* Դալվին Շչերբակով – *Բորիս, Զինայի ամուսինը*
* Մաքսիմ Պլոտնիկով – *Մաքսիմ, Զինայի և Բորիսի որդին*
* Տատյանա Բոժոկ – *Սվետա*
* Ալևտինա Ռումյանցևա – *Վերա Գրիգորևնա Շիտովա, Սերգեյի մայրը*
* Վլադիմիր Վիխրով – *Վիկտոր*
* Յուրի Չեռնով – *Տոլյա Կազուտին*
* Տատյանա Տաշկովա – *Տատյանա, Տոլիկի ընկերուհին*
* Հովհաննես Վանյան
* Ստեպան Պուչինյան – *վազորդ*
* Անտոն Կատենյով
* Սերգեյ Մարտինով
* Լ. Ստորոժևա – *մորաքույր Նինա*

## Նկարահանող խումբ
* Բեմադրող ռեժիսոր՝ Ստեփան Պուչինյան
* Սցենարի հեղինակներ՝ Վալերի Տուր, Պավել Ֆինն
* Բեմադրող օպերատորներ՝ Վյաչեսլավ Եգորով, Սերգեյ Ֆիլիպով
* Կոմպոզիտոր՝ Անդրեյ Գևորգյան
* Բեմադրող նկարիչ՝ Արսենի Կլոպոտովսկի
* Հնչյունային ռեժիսոր՝ Գլեբ Կրավեցկի

## Նկարահանումներ
Ֆիլմի դրվագները նկարահանվել են Տագանրոգում, Տագանրոգի մետալուրգիական գործարանում։

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1979 ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Թեոնոտաֆիլիա

250px|thumb|right|Թեյի պիտակներ
**Թեոնոտաֆիլիա** ( և ), թեյի պիտակների և փաթեթիկների հավաքածուների կազմում։ Տերմինը 2005 թվականին առաջարկել է Ալեքսեյ Միլյակովը Լատվիայից։

Հավաքորդության ոչ տարածված տեսակ է, չնայած հավաքվող նյութի պարզությանը և մատչելիությանը։ Հավաքածուի ամենատարածված առարկան  միանգամյա օգտագործման թեյի պիտակները (tea tags) և փաթեթիկներն (ծրարներ, սաշե) (tea bags) են։ Նաև հայտնի է, որ հավաքում են թեյի թրման միանգամյա փաթեթիկներ։ Որոշ հավաքորդներ հավաքում են թեյի փաթեթավորումներ՝ թիթեղյա տուփեր, փայտե տուփեր, ստվարաթղթե տուփեր, ինչպես նաև գովազդային ներդիրներ։ Եվրոպայում, մասնավորապես, Նիդերլանդներում, Չեխիայում, Բելգիայում, Դանիայում, առավել տարածված է թեյի փաթեթիկների հավաքածուների կազմումը։

## Ռեկորդներ
Գինեսի ռեկորդների գրքի տվյալներով՝ 839 թեյի պիտակներ ներառող ամենամեծ հավաքածուն գրանցվել է 2011 թվականի սեպտեմբերի 4-ին Բուդապեշտից Դանիել Սաբոյի (Daniel Szabo) մոտ (Հունգարիա)։

Սակայն տեղեկատվական այլ աղբյուրներ նշում են թեոնոտաֆիլների ավելի մեծ հավաքածուներ։ Այսպես, Ռուսաստանում թեյի պիտակների ամենամեծ հավաքածուն (մոտ 20 000) պատկանում է Մարինե Յարլիկովային (Վլադիվոստոկ)։ Նիդեռլանդների կոլեկցիոներների անձնական կայքի տվյալներով՝ Սոֆի Սիլվիուսը (Sofia Silvius) և Բերտ Բրակշման (Bert Braaksma) ունեն 24 621 պիտակի ընդհանուր հավաքածու։ Թեյի փաթեթիկների կոլեկցիոներների թվում կարելի է առանձնացնել Նիդեռլանդներից Marjoke Rozier-ին, որի հավաքածուում կա մոտ 46 000 փաթեթիկ։

## Հետաքրքիր փաստեր
* Գինեսի ռեկորդների գրքի տվյալներով՝ թեյի ամենամեծ փաթեթիկը կշռել է 120 կգ։
* Վերջերս տարածված է դարձել թեյ փաթեթիկների և դրանց պիտակների դիզայնը։

## Տես նաև
* Թեյի փաթեթ

## Ծանոթագրություններ

## Գրականություն
* Деменко А. ОТчаянная коллекция / А. Деменко // Тагильский коллекционер. — № 4 (36). — 2012. 
* T Collectors Magazine (*интернет-журнал для коллекционеров чайных пакетиков и ярлыков от Marjoke Rozier в формате PDF*)

## Արտաքին հղումներ
* The United Kingdom Tea Council. The History of the Tea Bag (*անգլ.*)
* COLLS.ru. Портал коллекционеров. Коллекционирование чая, коллекции пакетиков чая, теонотафилия 
* Colnect. Collectors ‹ Tea Bag collectors

Կատեգորիա:Թեյ
Կատեգորիա:Հավաքորդություն
Հին թեյի ճանապարհ

մինի|Հին թեյի ճանապարհ
**Հին թեյի ճանապարհ** (չին․՝ 茶馬古道|茶马古道, chámǎgǔdào, չամագուդաո), առևտրային ուղիների ամբողջության անունը, որոնք դարեր շարունակ Չինաստանը կապել են Հարավային Ասիայի հետ։

## Պատմություն
Հին թեյի ուղին կամ Չամագուդաոն առաջացել է Թան դինաստիայի (618-907) և հասել է իր ծաղկմանը Սուն դինաստիայի (907-1270) ժամանակներում, երբ ամեն տարի Լհասա էր տեղափոխվում մինչև յոթուկես տոննա թեյ։ Չինաստանի հարավ-արևմուտքում՝ լեռների խորքում, անցել են թեյի ճանապարհի քարավանների երթուղիները։ Դրանք աշխարհի ամենաբարձր լեռնային ճանապարհներից են՝ ուղիները, որոնք Տիբեթը կապում են երկրի ներքին շրջանների հետ և վկայում են հաների, տիբեթցիների և այլ ժողովուրդների միջև գոյություն ունեցած համագոյակցության և բարիդրացիական հարաբերությունների պատմական վկայությունների մասին։

Սկզբում թեյը փոխանակում էին տիբեթյան ձիերի, իսկ հետո՝ կենդանիների կաշվի, բրդի, ոսկու, արծաթի, դեղամիջոցների հետ։ Լեռնային արահետը, որով թեյ էին տեղափոխում Յաանյայից (Սիչուան նահանգում, որտեղ թեյ էին աճեցնում) մինչև Լհասա (Տիբեթում), ձգվում էր գրեթե 2250 կիլոմետր։ Տիբեթից թեյը տեղափոխում էին Բութան, Նեպալ, Հնդկաստան, իսկ հետագայում՝ ընդհուպ մինչև Արաբական թերակղզի։ 
մինի|Թեյ տեղափոխող բեռնակիր, Սիչուան, Չինաստան, 1908 թվական
Թեյը տանում էին բեռնակիր կենդանիներ՝ ձիեր, ջորիներ, ավանակներ, յակեր, իսկ ամենադժվար վայրերում այն տանում էին բեռնակիրները։ Թե մարդիկ, թե ձիերը ծանր բեռներ էին տանում․ թեյ կրողները երբեմն տեղափոխում էին ավելի քան 60-90 կգ, ինչը հաճախ գերազանցում էր իրենց մարմնի քաշը։ Բեռնակիրների դարաշրջանն ավարտվել է միայն 1958 թվականին, երբ կառուցվել է Սիչուան-Տիբեթ ավտոմոբիլային ճանապարհը։

## Ծանոթագրություններ

## Գրականություն
* Forbes, Andrew ; Henley, David (2011). *China's Ancient Tea Horse Road*. Chiang Mai: Cognoscenti Books.
* Forbes, Andrew ; Henley, David (2011). *Traders of the Golden Triangle*. Chiang Mai: Cognoscenti Books.
* 

## Արտաքին հղումներ
* Silk Road Foundation - An authoritative article about the ancient tea route by Yang Fuquan, director of the Yunnan Academy of Social Sciences.
* Documentary: Insight on Asia - Asian Corridor in Heaven  - Made by KBS. TV Program.
* Tea Horse Road - National Geographic Magazine 
* "The Tea Horse Road" , Jeff Fuchs, *The Silk Road*, Vol.6, No.1 (Winter 2008).
* Interview: Jeff Fuchs , *Gokunming*, August 11, 2010.
* Bob Rogers and Claire Rogers , "Traveling Today's Tea Horse Road", Desert Leaf magazine, February 2011.

Կատեգորիա:Առևտրային ճանապարհներ
Կատեգորիա:Չինաստանի պատմություն
Կատեգորիա:Պատմական ճանապարհներ և ուղիներ
One Sweet Day

«**One Sweet Day**», ամերիկացի երգչուհի Մրայա Քերիի և Boyz II Men քառյակի երգը։ Երգի հեղինակներն են եղել  երգչուհին, Walter Afanasieff-ը և Boyz II Men — Wanya Morris խմբի անդամները, Shawn Stockman-ը, Nathan Morris-ը և Michael McCary-ը, պրոդյուսերները՝ Մրայան և Walter Afanasieff-ը։ Երգը թողարկվել է որպես «Daydream» ալբոմի երկրորդ սինգլ 1995 թվականին։

Սինգլը զբաղեցրել է ԱՄՆ Billboard Hot 100 հիթ-շքերթի առաջին հորիզոնականը (16 շաբաթ) և հանդիսանում է ամերիկյան խոշորագույն հիթը Մերայի Քերիի և Boyz II Men խմբի կարիերայում։

Երգն զբաղեցրել է Billboard ամսագրի «100 լավագույն երգեր Billboard Hot 100 հիթ-շքերթի 50-ամյա պատմության մեջ» ցանկի 29-րդ հորիզոնականում։ «One Sweet Day»-ը ԱՄՆ-ում 1995 թվականի բեսթսելեր երրորդ սինգլն է՝ ավելի քան 1 300 000 երգերի վաճառքով։

## Երգացանկ

**Worldwide Cassette CD single**
# "One Sweet Day" (Album Version) – 4:41
# "One Sweet Day" (Live Version form **') – 5:08

**Japanese CD maxi-single**
# "One Sweet Day" (Album Version) – 4:42
# "One Sweet Day" (Live Version from ''Fantasy: Mariah Carey at Madison Square Garden'') – 5:10
# "[[Open Arms (Mariah Carey song)|Open Arms]]" – 3:30

**UK CD maxi-single #1**
# "One Sweet Day" (Album Version) – 4:41
# "One Sweet Day" (Sweet A Cappella) – 4:52
# "One Sweet Day" (A Cappella) – 4:48
# "One Sweet Day" (Chucky's Remix) – 4:51
# "One Sweet Day" (Live Version from ''Fantasy: Mariah Carey at Madison Square Garden'') – 5:08



**UK CD maxi-single #2**
# "One Sweet Day" (Album Version) – 4:44
# "[[Fantasy (Mariah Carey song)|Fantasy]]" (Def Drums Mix) – 4:01
# "[[Joy to the World]]" (Celebration Mix) – 7:58
# "Joy to the World" (Club Mix) – 7:35

**U.S. CD maxi-single**
# "One Sweet Day" (Album Version) – 4:41
# "One Sweet Day" (Sweet A Cappella) – 4:52
# "One Sweet Day" (A Cappella) – 4:48
# "One Sweet Day" (Chucky's Remix) – 4:51
# "One Sweet Day" (Live Version) – 5:08
# "[[Fantasy (Mariah Carey song)|Fantasy]]" (Def Drums Mix) – 4:00

**One Sweet Day EP'''
# "One Sweet Day" (Chucky's Remix) – 4:51
# "One Sweet Day" (Sweet A Cappella) – 4:52
# "One Sweet Day" (A Cappella) – 4:49
# "One Sweet Day" (Live at Madison Square Garden - October 1995) – 5:09

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրեր

## Ծանոթագրություններ

Կատեգորիա:Մրայա Քերիի երգեր
Տատյանա Մինինա

**Տատյանա Ալեքսեևնա Մինինա** (, օրիօրդական ազգանունը՝ **Կուդաշովա** ռուս․՝ Кудашова, ), ռուս թեկվոնդոիստ, 2020 թվականի Օլիմպիական խաղերի արծաթե մեդալակիր, աշխարհի առաջնությունների կրկնակի մեդալակիր, Եվրոպայի եռակի չեմպիոն, Ռուսաստանի բազմակի չեմպիոն, Ռուսաստանի միջազգային կարգի սպորտի վարպետ (2015)։

## Կարիերա
Ապրում և մարզվում է Չելյաբինսկում։ Մարզիչները՝ Աննա Ալեքսանդրովնա Սելյուտինա, Ալեքսանդր Պետրովիչ Էնս։ Սովորել է Ուրալի ֆիզկուլտուրայի պետական համալսարանում։

Մեդալների է արժանացել Եվրոպայի պատանեկան և երիտասարդական առաջնություններում։ 2014 թվականի պատանեկան Օլիմպիական խաղերում 17 տարեկանում նվաճել է բրոնզե մեդալ (Ռուսաստանի երկու մեդալներից մեկը թեկվոնդոյից)։

2016, 2018 և 2021 թվականների Եվրոպայի առաջնություններում հաղթել է մինչև 53 կգ քաշային կարգում։

2017 թվականի աշխարհի առաջնության եզրափակիչում պարտվել է թուրք Զելիհե Ագրիսին՝ արժանանալով արծաթե մեդալի։

Ռուսաստանի բազմակի չեմպիոն (2014, 2015, 2017)։

2020 թվականին ամուսնացել է ռուս թեկվոնդիստ Կոնստանտին Մինինի հետ և վերցրել նրա ազգանունը։

Տոկիոյում անցկացված 2020 թվականի Օլիմպիական խաղերում հանդես է եկել մինչեւ 57 կգ քաշային կարգում՝ հաղթելով երեք մենամարտ և դուրս եկել եզրափակիչ, որտեղ հանդիպել է սերբական ծագմամբ ամերիկուհի 18-ամյա Անաստասիա Զոլոտիչի հետ, որին զիջել է 17-25 հաշվով և նվաճել արծաթե մեդալ։ Ռուսաստանցիների համար այդ  մեդալը Օլիմպիական խաղերի պատմության մեջ վեցերորդն է թեկվոնդոյում և երրորդը կանանց նվաճածներից։

## Ծանոթագրություններ

## Արտաքին հղումներ
* Տատյանա Կուդաշովա

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:«Հայրենիքին մատուցած ծառայությունների համար» շքանշանի 1-ին աստիճանի մեդալով պարգևատրվածներ
Կատեգորիա:Ռուս օլիմպիական չեմպիոններ
Վաժա Մարգվելաշվիլի

**Վաժա Մարգվելաշվիլի** (, ), վրացի ձյուդոիստ, Տոկիոյի 2020 թվականի Օլիմպիական խաղերի արծաթե մեդալակիր, Եվրոպայի չեմպիոն, աշխարհի և Եվրոպայի առաջնությունների մեդալակիր։

## Կենսագրություն
Ծնվել է 1993 թվականին Բերջենաուլիում։ 2015 թվականին թիմի կազմում նվաճել է աշխարհի առաջնության բրոնզե մեդալ։ 2016 թվականին դարձել է Եվրոպայի չեմպիոն ինչպես անհատական առաջնությունում, այնպես էլ թիմի կազմում, բայց Ռիո դե Ժանեյրոյում կայացած Օլիմպիական խաղերում եղել է միայն 17-ը։ 2017 թվականին դարձել է աշխարհի առաջնության բրոնզե մեդալակիր, ինչպես նաև Եվրոպայի չեմպիոն թիմի կազմում։

2021 թվականի ապրիլին Պորտուգալիայի մայրաքաղաքում կայացած Եվրոպայի առաջնությունում մինչև 66 կգ քաշային կարգում հասել է եզրափակիչ, որտեղ պարտվել է իտալացի Մանուել Լոմբարդոյին և նվաճել մրցաշարի արծաթե մեդալ։

## Ծանոթագրություններ

## Արտաքին հղումներ
* 

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Վրացի օլիմպիական չեմպիոններ
Օսկար Մինգեսա

**Օսկար Մինգեսա Գարսիա** (, ), իսպանացի ֆուտբոլիստ, «Բարսելոնայի» կենտրոնական պաշտպան։ Տոկիոյի 2020 թվականի Օլիմպիական խաղերի արծաթե մեդալակիր։

## Կենսագրություն
Մինգեսն առաջին թիմում նորամուտը նշել է 2020 թվականի նոյեմբերի 24-ին՝ փոխարինելով վնասվածք ստացած Ժերար Պիկեին «Դինամո Կիևի» դեմ Չեմպիոնների լիգայի խաղում,  որտեղ կատարել է գոլային փոխանցում։ 2021 թվականի մարտի 15-ին իսպանական Պրիմերայի 27-րդ տուրի «Ուեսկայի» հետ խաղում առաջին անգամ գոլով աչքի է  ընկել հանդիպման 53-րդ րոպեին՝ Մեսիի փոխանցումից հետո։ «Բարսելոնայի» հիմնական խաղացող է դարձել 2020/21 մրցաշրջանում՝ թիմի հիմնական կենտրոնական պաշտպանների վնասվածքների պատճառով։ Մեկ շաբաթ անց նա նվաճել է իր առաջին պրոֆեսիոնալ տիտղոսը՝ հաղթելով Իսպանիայի 2020-21 գավաթի խաղարկության՝ «Ատլետիկ Բիլբաոյի» դեմ խաղում։

## Միջազգային կարիերա
Սերխիո Բուսկետսի՝ COVID-19-ի դրական թեստից հետո Իսպանիայի ազգային հավաքականի որոշ խաղացողների մեկուսացման պատճառով Իսպանիայի մինչև 21 տարեկանների հավաքականը հրավիրվել է մասանկցելու Լիտվայի հավաքականի դեմ 2021 թվականի հունիսի 8-ին կայանալիք միջազգային ընկերական խաղին։ Մինգեսան նշել է իր նորամուտը մեծահասակների մակարդակում, իսկ Իսպանիան հաղթել է 4:0 հաշվով։ Ավելի ուշ նա ընդգրկվել է Իսպանիայի ազգային հավաքականի  նախնական կազմում՝ մասնակցելու 2020 թվականի Ամառային օլիմպիական խաղերին։

## Անձնական կյանք
Օսկար Մինգեսայի կրտսեր քույրը՝ Արիադնան, նույնպես պրոֆեսիոնալ ֆուտբոլիստ է, որը «Բարսելոնայի» կանանց թիմում նորամուտը նշել է 2021 թվականի մարտի 6-ին։

## Ձեռքբերումներ
;«Բարսելոնա»
* Իսպանիայի գավաթակիր - 2020/21

## Վիճակագրություն
### Ակումբ

## Ծանոթագրություններ

## Արտաքին հղումներ
* Օսկար Մինգեսայի էջը «Բարսելոնայի» կայքում

Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Իսպանացի օլիմպիական մեդալակիրներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ֆրենկի Ադամս

**Ֆրենկի Ադամս** (, ), նորզելանդացի դերասանուհի և բռնցքամարտիկ։

## Վաղ կյանք
Ֆրենկին ծնվել է Սամոայում, որը գտնվում է Խաղաղ օվկիանոսի հարավ-արևմուտքում՝ Պոլինեզիայում։ Երեք դուստրերից ավագն է։ Երբ լրացել է աղջկա 4 տարին, նրա ընտանիքը տեղափոխվել է Նոր Զելանդիա։ Ֆրենկին հայրական գծով ունի նաև Ավստրալիայի բնիկների արմատներ։

## Կարիերա
### Դերասանական կարիերա
Ֆրենկի Ադամսը սկսել է նկարահանվել 16 տարեկան հասակից։ Նրա առաջին դերը դարձել է 2010 թվականի «Շորթլանդ սթրիթ» օպերայում խաղացած Ուլա Լևի դերը։ 2016 թվականին աղջիկը «Ուենտուորտ» հեռուստասերիալում մարմնավորել է Թաշի Գուդվինին, իսկ «Հազար պարան» ֆիլմում՝ Իլիսային։ Ավելի ուշ հայտնի է դարձել, որ Ադամսը «Տարածություն» ամերիկյան գիտաֆանտաստիկ հեռուստասերիալի երկրորդ եթերաշրջանում խաղալու է զինվոր Բոբի Դրեյփերի դերը, որը շարունակել է կատարել չորրորդ եթերաշրջանում և հետագայում։

### Բռնցքամարտի կարիերա
Որպես բռնցքամարտիկ Ֆրենկին մասնակցել է «*Fight For Life (Մարտեր կյանքի համար)*» բարեգործական բռնցքամարտին։ Նրան մարզել է Նոր Զելանդիայի լավագույն մարզիչներից մեկը՝ Լոլո Գեյմուլին։

## Ֆիլմագրություն

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:Նորզելանդացի դերասաններ
Սալամին (քաղաք)

**Սալամին**, նաև **Սալամիս** (), քաղաք Հունաստանում։ Ծովի մակարդակից ունի 20 մետր բարձրություն։ Գտնվում է համանուն կղզու հյուսիսային մասում՝ Սալամիս խորշի ափի միջև՝ Աթենքի կենտրոնից 20 կիլոմետր դեպի արևմուտք։ Համանուն համայնքի վարչական կենտրոնն ու կղզու ծայրամասային միավորն է Ատտիկա ծայրամասում։ 2011 թվականի մարդահամարի տվյալներով՝ բնակչությունը կազմել է 25 370 մարդ։ Քաղաքապետարանում գործում է ազգագրական թանգարան։

Սուրբ Մինայի եկեղեցին բացվել է 1869 թվականին և իր մեջ ներառում է Յանուլիս Հալեպասի գործերը։ 1806 թվականի Սուրբ Դեմետրիուս եկեղեցում գտնվում են Յանուլիս Հալեպասի աշխատանքները և Գեորգիոս Կարայիսկակիսի գերեզմանը։

## Սալամին համայնք
Սալամին համայնքը ստեղծվել է 1835 թվականին։ 1912 թվականին () համայնքը վերացվել է և ստեղծվել է միություն։ Համայնքի մեջ մտնում են Այոս Յորյոս, Արփիդոնի, Լերոս, Մակրոնիսոս, Մեգալի Կիրա, Միկրի Կիրա և Ռևիտուս կղզիներն ու չորս բնակավայրեր։ 2011 թվականի տվյալներով՝ բնակչությունը կազմել է 25 888 մարդ։ Տարածքը 38,128 կմ² է։ 

## Բնակչություն

## Ծանոթագրություններ

## Արտաքին հղումներ
* 

Կատեգորիա:Բնակավայրեր այբբենական կարգով
Կատեգորիա:Հունաստանի քաղաքներ
Վանեսա Ալֆարո

**Վանեսա Ալֆարո** (, ), բոլիվիական ծագմամբ դիզայներ, ձեռնարկատեր, մոդել և դերասանուհի Լոս Անջելեսից (Կալիֆոռնիա)։ Ալֆարոն *Sonne Global Inc.* ընկերության ղեկավարն ու գլխավոր տնօրենն է, որը զբաղվում է ապրանքանիշների ստեղծմամբ և լիցենզավորմամբ, մարքեթինգով և գովազդով։ Ալֆարոն պրետ-ա-պորտեի առաջին և միակ կանացի հագուստն է ստեղծել ՖԻՖԱ-ի համար Բրազիլիայում կայանալիք Աշխարհի առաջնության ժամանակ։ Նա միակ դիզայներն էր, որը ՖԻՖԱ-ի հետ աշխատում էր կանանց գծի վրա՝ օգտագործելով ֆուտբոլի աշխարհի առաջնության պաշտոնական Պատկերանիշները։

Ալֆարոն աշխատել է հագուստի դիզայնով, ապրանքների լիցենզավորմամբ և մարքեթինգով։

Ալֆարոն 17 տարեկանում սկսել է Բոլիվիայում աշխատել որպես մոդելավորող։ Նա վարել է խմբագրական և պոդիումային մոդելի ակտիվ կարիերա, ինչպես նաև գեղեցկության մրցույթներում նշվել է  տարբեր տիտղոսներով, այդ թվում՝ «Ամենաֆոտոգենիկը» և «Ամենագեղեցիկը մոդելներից»։

19 տարեկանում Ալֆարոն Կոչաբամբայում, Բոլիվիայում, երբ դեռ սովորում էր Բոլիվիայի Կաթոլիկ համալսարանի ինժինիրինգի ֆակուլտետում ստեղծել է *Sonne Images & Production*-ը։ Նա ավարտել է ուսումը և ստացել է ֆինանսների մագիստրոսի աստիճան, նաև մասնագիտացել է գրաֆիկական և նորաձևության դիզայնում։ Երբ Ալֆարոն 24 տարեկան էր, ամուսնացել է և տեղափոխվել ԱՄՆ։ Հայտնվելով ԱՄՆ-ում՝ շարունակել է աշխատել որպես դիզայներ, մոդել, դերասանուհի և երաժիշտ։

## Կարիերա
thumb|Վանեսա Ալֆարո նորաձևության դիզայները

Ալֆարոն նկարահանվել է բազմաթիվ երաժշտական տեսահոլովակներում, հեռուստատեսությունում և ֆիլմերում, ներառյալ՝Աշերի «Hey Daddy» տեսանյութը և Nickelodeon-ի «*ICarly*» տեսահոլովակը դերասան Ջեք Բլեքի հետ։

2013 թվականի վերջին ստեղծել է ՖԻՖԱ-ի լիցենզավորած կանացի հագուստի առաջին և միակ գիծը՝Ֆուտբոլի աշխարհի առաջնություն 2014-ի համար։

Ալֆարոն *Vanessa Alfaro Bridal & Couture*-ի ղեկավարն ու գլխավոր տնօրենն է։ Բացի այդ ստեղծել է նորաձևության *CHIVANE* ապրանքանիշը։

## Ծանոթագրություններ

Կատեգորիա:Ամերիկացի գործարարներ
Կատեգորիա:Ամերիկացի դիզայներներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Դերասաններ այբբենական կարգով
Կատեգորիա:Կին գործարարներ
Կատեգորիա:Մոդելներ այբբենական կարգով